**Pa je pred tabo že 2. ura učenja na domu.**

Poglej na uro, da boš lahko na koncu izračunal, koliko časa si porabil za delo.

Najprej v zvezku **preberi** zapiske, ki so nastali prejšnjo uro. Vse jasno? Boš znal to danes uporabiti pri reševanju nalog?

Če prejšnji dan **nisi uspel opraviti** **aktivnosti**, ki je bila zapisana pod 7. točko, pripravi pripomočke in najprej napravi **raztrgalni preizkus.**

Danes boš pridobljeno znanje uporabil pri reševanju nalog – računal boš neznane kote v trikotniku.

1. **Zapiši** naslov: **RAČUNANJE NEZNANIH KOTOV V TRIKOTNIKU**


Zapiši: **Če v trikotniku dva kota poznamo, lahko ostale kote izračunamo.**

**Primer (rešeni) prepiši v zvezek:**

Poznamo velikost kota α in β: **α = 57°**  in **β = 80°.**

Zanima nas velikost vseh ostalih kotov: γ, α1, β1 in γ1.

Pomagaj si s skico in razmisli:



57° 80°

*Razmislek in reševanje:*

* Najprej upoštevamo, da je vsota vseh notranjih kotov 180°. Ker kot α in β poznamo, lahko **izračunamo kot γ: Od 180° odštejemo vsoto danih notranjih kotov: γ = 180° - (α + β)** za ta primerali **α = 180° - (β + γ)** ali **β = 180° - (α +γ)**

α + β + γ = 180° za primer, ko računamo kot α ali β

57° + 80° + γ = 180°

137° + γ = 180°

γ = 180° - 137°

γ = 43°

* Sedaj poznamo vse notranje kote, **neznani zunanji koti** pa so sokoti notranjih kotov torej **od 180° odštejemo znani notranji kot.**

α + α1 = 180° β + β1 = 180° γ + γ1 = 180°

**α1 = 180°- α β1 = 180°- β γ1 = 180°- γ**

α1 = 180°- 57° β1 = 180°- 80° γ1 = 180°- 43°

α1 = 123° β1  = 100° γ1 = 137°

\* to so tudi vsote nepriležnih notranjih kotov

α1 = β + γ β1 = α + γ γ1 = α + β

α1 = 80° + 43° β1 = 57° + 43° γ1 = 57° + 80°

1. V **učbeniku na strani 121** si lahko ogledaš še **2 rešena primera**: podoben primer 1 kot smo ga rešili v šoli in nekoliko kompleksnejši primer 2\*.
2. Zapiši: **Reševanje nalog**

**U: 122 / 1 a, b\*, č**

**2 a, b c**

**Svoje delo si za danes končal. Čestitam.** Ne pozabi zapisati, **koliko časa si porabil** za današnje delo. Sporoči, če je obseg dela prevelik – porabiš več kot 30 min.

Kako se počutiš? Si zadovoljen s svojim delom? Bi znal komu od svojih domačih kratko povzeti vsebino današnjega dela? Če mi želiš kaj sporočiti ali postaviti kakšno vprašanje, mi pošlji sporočilo na naslov: **marta.silak@os-dornava.si**